

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**DOMES ĀRKĀRTAS SĒDES PROTOKOLS**

**Dobelē**

**2020. gada 15. maijā Nr. 7**

Sēde sasaukta plkst. 14.00

Sēde atklāta plkst. 14.00

Sēdi vada: novada domes priekšsēdētājs ANDREJS SPRIDZĀNS

Protokolē: sēžu protokolu vadītāja DACE RITERFELTE

**Sēdē piedalās deputāti:** ALDIS CĪRULIS, SARMĪTE DUDE, VIKTORS EIHMANIS, AGITA JANSONE, BAIBA LUCAUA-MAKALISTERE, EDGARS LAIMIŅŠ, KASPARS ĻAKSA, INITA NEIMANE, SANITA OLŠEVSKA, GUNTIS SAFRANOVIČS, NORMUNDS SMILTNIEKS, ANDREJS SPRIDZĀNS

**Sēdē nepiedalās deputāts** IVARS CIMERMANIS – iemesls: darba nespējas lapa, EDGARS GAIGALIS – iemesls: darba pienākumi, EDĪTE KAUFMANE – iemesls: darba pienākumi, AINĀRS MEIERS - iemesls: darba nespējas lapa

**Sēdē piedalās pašvaldības administrācijas un iestāžu darbinieki**: izpilddirektors AGRIS VILKS, izpilddirektora vietnieks GUNĀRS KURLOVIČS, Izglītības pārvaldes vadītāja AIJA DIDRIHSONE, Nekustamā īpašuma nodaļas vadītāja AUSTRA APSĪTE, datortīklu administrators GINTS DZENIS

Sēdes vadītājs ANDREJS SPRIDZĀNS informē par iesniegtajiem lēmumu projektiem un uzaicina sākt darba kārtības jautājuma izskatīšanu.

Darba kārtība:

|  |  |
| --- | --- |
| 1.(134/7) | Par obligātajā izglītības vecumā esošo bērnu sagatavošanu klātienē pamatizglītības ieguvei |
| 2.(135/7) | Par atkārtotas izsoles rīkošanu nekustamo īpašumu atsavināšanai |

**1.**

**Par obligātajā izglītības vecumā esošo bērnu sagatavošanu klātienē**

 **pamatizglītības ieguvei**

ZIŅO Izglītības pārvaldes vadītāja AIJA DIDRIHSONE par pirmsskolas obligātā izglītības vecumā esošo izglītojamo (5 un 6 gadus vecu bērnu) grupu darbības klātienē atjaunošanu no 2020. gada 18. maija līdz 2020. gada 5. jūnijam, ņemot vērā 2020. gada 7. maijā izdarītos grozījumus Ministru kabineta 2020. gada 12. marta rīkojumā Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”, saskaņā ar kuriem ir atļauta obligātajā izglītības vecumā esošo bērnu sagatavošana klātienē pamatizglītības ieguvei atbilstoši izglītības iestādes dibinātāja lēmumam, informē par lēmuma projektā noteikto, ka obligātā izglītības vecumā esošiem izglītojamajiem, kuri pēc likumisko pārstāvju lēmuma neapmeklēs izglītības iestādi no 2020. gada 18. maija līdz 2020. gada 5. jūnijam, mācības tiks nodrošinātas attālināti, bet, apmeklējot izglītības iestādi klātienē, nodrošināt, lai grupā neatrastos vairāk par 25 cilvēkiem (ieskaitot pirmsskolas pedagogus, pirmskolas pedagogu palīgus, asistentus), un Izglītības iestādēm ievērot visas higiēnas prasības, kā arī nosacījumus, kas izvirzīti bērnu uzņemšanai pirmsskolas izglītības iestādē.

ANDREJS SPRIDZĀNS aicina uzdot jautājums.

Deputātiem jautājumu nav.

ANDREJS SPRIDZĀNS balsot par lēmuma projekta apstiprināšanu.

Ņemot vērā, ka mācību procesa norise klātienē pamatojoties uz Ministru kabineta 2020. gada 12. marta rīkojumu Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)” no 2020. gada 13. marta tika pārtraukta, ir nepieciešams to atjaunot, lai nodrošinātu izglītojamo kvalitatīvu sagatavošanu pamatizglītības ieguvei. Saskaņā ar likuma “Par pašvaldībām” 12. pantu un 15. panta pirmās daļas 4.punktuSaskaņā ar likuma “Par pašvaldībām” 12. pantu un 15. panta pirmās daļas 7. punktu, Izglītības likuma 17. panta trešās daļas 11. punktu, Ministru kabineta 2019. gada 10. decembra noteikumu Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” 3. un 8. punktu un Ministru kabineta 2020. gada 12. marta rīkojuma Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)” 4.3.3 apakšpunktu, Dobeles novada dome ar **12 balsīm** **PAR** (A. CĪRULIS, S. DUDE, V.EIHMANIS, A. JANSONE, B. LUCAUA-MAKALISTERE, E. LAIMIŅŠ, K. ĻAKSA, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 134/7 pielikumā)**

**2.**

**Par atkārtotas izsoles rīkošanu nekustamo īpašumu atsavināšanai**

 ZIŅO Nekustamā īpašuma nodaļas vadītāja AUSTRA APSĪTE par atkārtotas izsoles ar augšupejošu soli rīkošanu nekustamo īpašumu “Dzeguzes”, “Līdumnieki”, “Maliņas”, “Kārkli” un “Ružas” Auru pagastā atsavināšanai, jo uz 2020. gada 14. aprīlī izsludināto minēto nekustamo īpašumu izsoli neviens pretendents nepieteicās, tāpēc var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu, var pazemināt izsoles sākumcenu ne vairāk kā par 20 procentiem.

ANDREJS SPRIDZĀNS aicina uzdot jautājumus.

Deputātiem jautājumu nav.

ANDREJS SPRIDZĀNS balsot par lēmuma projekta apstiprināšanu.

Saskaņā ar likuma “Par pašvaldībām” 14. panta pirmās daļas 2. punktu un 21. panta pirmās daļas 17. punktu, Publiskas personas mantas atsavināšanas likuma 4. panta pirmo daļu un 32. panta pirmās daļas 1. punktu, Dobeles novada dome ar **12 balsīm** **PAR** (A. CĪRULIS, S. DUDE, V.EIHMANIS, A. JANSONE, B. LUCAUA-MAKALISTERE, E. LAIMIŅŠ, K. ĻAKSA, I. NEIMANE, S. OLŠEVSKA, G. SAFRANOVIČS, N. SMILTNIEKS, A. SPRIDZĀNS), **PRET** – nav, **ATTURAS** – nav, **NOLEMJ pieņemt lēmumu. (Lēmums Nr. 135/7 pielikumā)**

Sēde slēgta plkst.14.20

Nākošā novada domes sēde tiks sasaukta 2020. gada 28. maijā, plkst.14.00

Sēdes vadītājs Sēdes vadītājs A. SPRIDZĀNS

 (15.05.2020.)

Protokolēja Protokolēja D. RITERFELTE

(15.05.2020.)

Sēdes audioieraksts publicēts Dobeles novada pašvaldības mājaslapā: http://www.dobele.lv/lv/content/domes-sedes



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

Dobelē

|  |  |
| --- | --- |
| **2020. gada 15. maijā** | **Nr. 134/7** |
|  |  |

**Par obligātajā izglītības vecumā esošo bērnu sagatavošanu klātienē**

 **pamatizglītības ieguvei**

Ministru kabinets ar 2020. gada 7. maija rīkojumu Nr. 254 “Grozījumi Ministru kabineta 2020. gada 12. marta rīkojumā Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”” ir izdarījis grozījumus Ministru kabineta 2020. gada 12. marta rīkojumā Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)”, tostarp izsakot jaunā redakcijā 4.3. apakšpunktu. Saskaņā ar 4.3.3. apakšpunktā noteikto ir atļauta obligātajā izglītības vecumā esošo bērnu sagatavošana klātienē pamatizglītības ieguvei atbilstoši izglītības iestādes dibinātāja lēmumam. Minētajā rīkojuma apakšpunktā arī noteikts, ka dibinātājs nodrošina bērna likumiskā pārstāvja informēšanu par pieņemto lēmumu un nodrošina mācības attālināti, ja bērns neapmeklē izglītības iestādi.

Ņemot vērā, ka mācību procesa norise klātienē pamatojoties uz Ministru kabineta 2020. gada 12. marta rīkojumu Nr. 103 “[Par ārkārtējās situācijas izsludināšanu](https://likumi.lv/ta/id/313191-par-arkartejas-situacijas-izsludinasanu)” no 2020. gada 13. marta tika pārtraukta, ir nepieciešams to atjaunot, lai nodrošinātu izglītojamo kvalitatīvu sagatavošanu pamatizglītības ieguvei.

Saskaņā ar likuma “Par pašvaldībām” 12. pantu un 15. panta pirmās daļas 4. punktu, Dobeles novada dome NOLEMJ:

1. Atjaunot pirmsskolu obligātā izglītības vecumā esošo izglītojamo (5 un 6 gadus vecu bērnu) grupu darbību klātienē no 2020. gada 18. maija līdz 2020. gada 5. jūnijam.
2. Obligātā izglītības vecumā esošiem izglītojamajiem, kuri pēc likumisko pārstāvju lēmuma neapmeklēs izglītības iestādi no 2020. gada 18. maija līdz 2020. gada 5. jūnijam, nodrošināt mācības attālināti.
3. Izglītības iestādēm nodrošināt, lai grupā neatrastos vairāk par 25 cilvēkiem (ieskaitot pirmsskolas pedagogus, pirmskolas pedagogu palīgus, asistentus).
4. Izglītības iestādēm ievērot visas higiēnas prasības - Slimību profilakses un kontroles centra rekomendācijas bērnu personīgās higiēnas un profilakses pasākumu ievērošanai, kā arī nosacījumus, kas izvirzīti bērnu uzņemšanai pirmsskolas izglītības iestādē.
5. Kontroli par lēmuma izpildi uzdot Dobeles novada Izglītības pārvaldei.
6. Uzdot izglītības iestāžu vadītājiem informēt izglītojamo likumiskos pārstāvjus par pieņemto lēmumu.

Domes priekšsēdētājs A.Spridzāns



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

**LĒMUMS**

Dobelē

|  |  |
| --- | --- |
| **2020. gada 15. maijā** | **Nr. 135/7** |
|  |  |

**Par atkārtotas izsoles rīkošanu nekustamo īpašumu atsavināšanai**

 Dobeles novada dome 2020. gada 30. janvārī pieņēma lēmumus par šādu pašvaldībai piederošo nekustamo īpašumu – zemesgabalu: 1) “Dzeguzes” Auru pagastā, Dobeles novadā (izsoles sākumcena 192000 EUR); 2) “Līdumnieki” Auru pagastā, Dobeles novadā (izsoles sākumcena 44000 EUR); 3) “Maliņas” Auru pagastā, Dobeles novadā (izsoles sākumcena 136000 EUR); 4) “Kārkli” Auru pagastā, Dobeles novadā (izsoles sākumcena 211600 EUR); 5) “Ružas” Auru pagastā, Dobeles novadā (izsoles sākumcena 102000 EUR) atsavināšanu, pārdodot tos atklātā izsolē.

 Saskaņā ar domes lēmumu Dobeles novada pašvaldības īpašuma konversijas komisija 2020. gada 14. aprīlī izsludināja minēto nekustamo īpašumu izsoli, taču uz izsoli neviens pretendents nepieteicās. Līdz ar to izsole atzīta par nenotikušu.

 Publiskas personas mantas atsavināšanas likuma 32. panta pirmās daļas 1. punktā noteikto, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu, var pazemināt izsoles sākumcenu ne vairāk kā par 20 procentiem.

 Atbilstoši Publiskas personas finanšu līdzekļu un mantas izšķērdēšanas novēršanas likuma 3. panta 2. punktam, pašvaldības manta atsavināma un nododama īpašumā vai lietošanā citai personai par iespējami augstāku cenu.

 Saskaņā ar likuma “Par pašvaldībām” 14. panta pirmās daļas 2. punktu un 21. panta pirmās daļas 17. punktu, Publiskas personas mantas atsavināšanas likuma 4. panta pirmo daļu un 32. panta pirmās daļas 1. punktu, Dobeles novada dome NOLEMJ:

1. Rīkot atkārtotu izsoli ar augšupejošu soli nekustamo īpašumu:

 “Dzeguzes” Auru pagastā, Dobeles novadā ar kadastra Nr. 4646 001 0127, platība 50,06 ha, tai sk. meži – 18,91 ha;

 “Līdumnieki” Auru pagastā, Dobeles novadā ar kadastra Nr. 4646 001 0120, platība 16,8 ha, tai sk. meži – 2,9 ha;

“Maliņas” Auru pagastā, Dobeles novadā ar kadastra Nr. 4646 001 0130, platība 39,71 ha, tai sk. meži – 11,18 ha;

“Kārkli” Auru pagastā, Dobeles novadā ar kadastra Nr. 4646 001 0129, platība 41,48 ha, tai sk. meži – 15,72 ha;

“Ružas” Auru pagastā, Dobeles novadā ar kadastra Nr. 4646 005 0052, platība 33,14 ha, tai sk. meži – 21,15 ha atsavināšanai.

1. Uzdot Dobeles novada pašvaldības īpašuma konversijas komisijai organizēt 1. punktā minēto nekustamo īpašumu atkārtotu izsoli, pazeminot katra izsoles objekta sākumcenu par 20 procentiem.

Domes priekšsēdētājs A.Spridzāns